Store (30-45 millimeter) biller, kroppen mer eller mindre sylindrisk. Det er stor forskjell på kjønnene. Hannen er vanligvis markert større enn hunnen, og har et langt horn på hodet, også to fremoverrettede horn eller knøler på pronotum. Et karakteristisk trekk er at den fremre delen av pronotum (foran "knekken") har kraftig mikroskulptur. Antennene er korte og vifteformede.